[pic] | EURÓPAI BIZOTTSÁG |

Brüsszel, 2010.1.18.

COM(2010)5 végleges

2010/0001 (NLE)

Javaslat:

A TANÁCS 2010/…/EU RENDELETE

az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK rendelet módosításáról

(a Bizottság és az Unió külügyi és biztonságpolitikai főképviselője közös előterjesztése)

INDOKOLÁS

1. Az 1210/2003/EK tanácsi rendelet egyes korlátozó intézkedéseket foganatosított Irakkal szemben, összhangban a 2003/495/KKBP tanácsi közös állásponttal és az ENSZ Biztonsági Tanácsa 1483 (2003) számú határozatával. Az 1210/2003/EK tanácsi rendelet 2. illetve 10. cikke többek között különleges rendelkezéseket foganatosított az Irakból származó kőolaj, kőolajtermékek és földgáz kiviteléből származó bevételekről, valamint bizonyos iraki eszközök bírósági eljárás alóli mentességéről.

2. Az ENSZ Biztonsági Tanácsa 2007. december 18-i 1790. számú határozatában többek között arról határozott, hogy e különleges rendelkezések 2008. december 31-ig érvényben maradnak. Összhangban a 2008/186/KKBP tanácsi közös állásponttal, az 1210/2003/EK rendeletet ennek megfelelően a 195/2008/EK rendelet módosította.

3. Az ENSZ Biztonsági Tanácsa 2008. december 22-i 1859. számú határozatában – Irak kérésének megfelelően – úgy határozott, hogy e különleges rendelkezések 2009. december 31-ig érvényben maradnak. Összhangban a 2009/175/KKBP tanácsi közös állásponttal, az 1210/2003/EK rendeletet ennek megfelelően a 175/2009/EK rendelet módosította.

4. Az ENSZ Biztonsági Tanácsa 2009. december 21-i 1905. számú határozatában – Irak kérésének megfelelően – úgy határozott, hogy e különleges rendelkezések 2010. december 31-ig érvényben maradnak. Összhangban a 2010/…/KKBP tanácsi határozattal, az 1210/2003/EK rendeletet ezért ennek megfelelően módosítani kell.

2010/0001 (NLE)

Javaslat:

A TANÁCS 2010/…/EU RENDELETE

az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK rendelet módosításáról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 215. cikkére,

tekintettel az Irakkal kapcsolatos 2003/495/KKBP közös álláspontot módosító 2010/…/KKBP tanácsi határozatra[1],

tekintettel az Unió külügyi és biztonságpolitikai főképviselője és a Bizottság közös javaslatára,

mivel:

5. Az ENSZ Biztonsági Tanácsa 1483 (2003) számú határozatával összhangban az Irakkal fennálló gazdasági és pénzügyi kapcsolatok egyes korlátozásairól és a 2465/96/EK rendelet hatályon kívül helyezéséről szóló 1210/2003/EK tanácsi rendelet[2] 2. cikke különleges rendelkezéseket foganatosít az Irakból származó kőolaj, kőolajtermékek és földgáz kiviteléből származó bevételekről, továbbá e rendelet 10. cikke bizonyos iraki eszközök bírósági eljárás alóli mentességéről tartalmaz különleges rendelkezéseket. E különleges rendelkezések 2008. december 31-ig voltak érvényben.

6. Az ENSZ Biztonsági Tanácsa 1859 (2008) számú határozata úgy rendelkezett, hogy e különleges rendelkezéseket mindkét esetben 2009. december 31-ig kell alkalmazni. A 2009/175/KKBP tanácsi közös állásponttal összhangban, az 1210/2003/EK tanácsi rendeletet ennek megfelelően a 175/2009/EK tanácsi rendelet módosította.

7. Az ENSZ Biztonsági Tanácsa 1905 (2009) számú határozata úgy rendelkezett, hogy e különleges rendelkezéseket mindkét esetben 2010. december 31-ig kell alkalmazni. A 2010/…/KKBP tanácsi határozattal összhangban az 1210/2003/EK rendeletet ennek megfelelően módosítani kell.

8. Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,

ELFOGADTA EZT A RENDELETET:

1. cikk

Az 1210/2003/EK rendelet 18. cikkének (3) bekezdése helyébe a következő szöveg lép:

„3. A 2. és a 10. cikket 2010. december 31-ig kell alkalmazni.”.

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök […]

[1] HL L …., 2010. …, ... o.

[2] HL L 169., 2003.7.8., 6. o.